หนูปวดท้องจี๊ดๆแบบเวลาเราจะถ่ายมากๆคะ แต่หนูอั้นไว้แปปนึงเพราะรีบทำงานส่งอาจารย์ พอไปถ่ายเสร็จแล้วยังปวดจี๊ดๆตรงท้องน้อยด้านซ้ายเหมือนตอนปวดอยากจะถ่ายคะ อยากทราบว่าเกิดจากอะไรคะ เพราะอั้นไว้หรือเปล่า
สวัสดีค่ะ การกลั้นอุจจาระ ย่อมทำให้เกิดอาการปวดท้องได้ โดยเฉพาะด้านซ้าย ซึ่งเป็นส่วนของลำไส้ใหญ่ส่วนปลายและลำไส้ตรงที่จะมีอุจจาระอยู่ เมื่อมีอุจจาระเต็ม ก็จะกระตุ้นให้ลำไส้เคลื่อนไหว และทำให้เรารู้สึกปวดถ่ายอุจจาระ ซึ่งหากเรากลั้นไว้ ลำไส้ที่พยายามเคลื่อนไหวก็จะทำให้เรารู้สึกปวดท้องค่ะ แม้หลังจากที่เราได้ถ่ายออกไปแล้ว ก็อาจทำให้เรารู้สึกปวดต่อเนื่องได้ หรืออาจเกิดจากการที่ยังถ่ายอุจจาระไม่หมดก็ได้ค่ะแนะนำให้สังเกตอาการไปก่อน หากอาการปวดเป็นเพียงไม่กี่ชั่วโมงแล้วหายไป ก็ไม่ได้อันตรายแต่อย่างใด แต่หากยังมีอาการปวดต่อเนื่อง หรือมีอาการอื่นๆ ร่วม เช่น ถ่ายอุจจาระเหลว มีตกขาวผืดปกติ ก็อาจเกิดจากสาเหตุอื่นๆ ได้ เช่น มีลำไส้อักเสบ ปีกมดลูกอักเสบ เป็นต้น